11. ΑΠΟΦΑΣΙΣ ΑΡΧΗΓΟΥ ΤΟΥ ΓΕΝΙΚΟΥ ΕΠΙΤΕΛΕΙΟΥ ΣΤΡΑΤΟΥ Αριθ.Φ.415.14/61/30629 της 11/27 Απρ. 1979 (ΦΕΚ Β΄413) Περί καθορισμού των απαιτουμένων Γραμματικών Γνώσεων των κατατασσομένων Εθελοντών Οπλιτών εις τον Στρατόν Ξηράς. Έχοντες υπ' όψη: α)Το άρθρ. 44 του Ν.Δ. 445/74 «περί Ιεραρχίας και Προαγωγών Ανθυπασπιστών και Μονίμων και Εθελοντών Υπαξιωματικών Ενόπλων Δυνάμεων» ως ετροποποιήθη και συνεπληρώθη δια του Νόμ. 744/77. β)Το υπ’ αριθμόν πρωτοκόλλου 233.3/14/Γ/1115/ 15 Μαρτ. 1979 έγγραφον του Υπουργείου Παιδείας και Θρησκευμάτων Γενικής Εκπαιδεύσεως Εφαρμογής Προγραμμάτων Μέσης Εκπαιδεύσεως Γ΄. γ)Το άρθρ. 5 του Νόμ. 660/77 «περί Υπουργείου Εθνικής Αμύνης και των Οργάνων της Ανωτάτης Διοικήσεως και Ελέγχου των Ενόπλων Δυνάμεων» εν συνδυασμώ και προς την υπ’ αριθ. 564/78 γνωμοδότησιν του Νομικού Συμβουλίου του Κράτους, αποφασίζομεν: Καθαρίζομεν ως ακολούθως τας κατ’ ελάχιστον απαιτουμένας γραμματικάς γνώσεις των κατατασσομένων εις τον Στρατόν Ξηράς Εθελοντών Οπλιτών: Γραμματικαί Γνώσεις Κατατασσομένων  Εθελοντών Οπλιτών Όπλων και Σωμάτων  πλην Μουσικού Σώματος Άρθρ.1.-Οι κατατασσόμενοι Εθελονταί Οπλίται Όπλων και Σωμάτων πλην Μουσικού Σώματος δέον, να κέκτηνται κατ’ ελάχιστον ενδεικτικού Γ΄ τάξεως ημερησίου ή εσπερινού τριταξίου Δημοσίου ή Ιδιωτικού Γυμνασίου. Γραμματικαί Γνώσεις κατατασσομένων  Εθελοντών Οπλιτών Μουσικού Σώματος Άρθρ.2.-«Οι κατατασσόμενοι Εθελοντές Οπλίτες του Μουσικού Σώματος πρέπει να κατέχουν Απολυτήριο Δημοσίου ή Ιδιωτικού Γενικού Λυκείου» Το άρθρ. 2, αντικαταστάθηκε ως άνω από την με αριθ. Φ.415.14/2/17060 της 3/27 Φεβρ. 1992 (ΦΕΚ Β΄126), απόφ. Αρχηγού Γενικού Επιτελείου Στρατού. Καταργούμεναι Διατάξεις Άρθρ.3.-Από της δημοσιεύσεως της παρούσης δια της Εφημερίδος της Κυβερνήσεως καταργείται η υπ’ αριθ. Φ. 415.14/1/414349/Σ.3983/28 Ιουν. 74/ ΑΕΔ/ΑΣ/1ον ΕΓ/4γ Απόφασις Αρχηγού Ενόπλων Δυνάμεων κοινοποιηθείσα δια του υπ’ αριθ. 47/23 Ιουλ. 1974 Στρατιωτικού Δελτίου Ν-Δ-Α του Αρχηγείου Στρατού. Άρθρ.4.-Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 